
Për ndryshimin e tarifave të transportit qytetas të udhëtarëve, të miratuara me vendimin nr.146, datë 26.2.1998 të Këshillit të Ministrave, të ndryshuar

Në mbështetje të nenit 100 të Kushtetutës dhe të neneve 2, 4 e 5 të ligjit nr.7581, datë 7.7.1992 “Për çmimet dhe tarifat”, të ndryshuar, me propozimin e Ministrit të Financave dhe të Ministrit të Punëve Publike, Transportit dhe Telekomunikacionit, Këshilli i Ministrave

Vendosi:

Shkronja “a” e pikës 1 të vendimit nr.146, datë 26.2.1998 të Këshillit të Ministrave, të ndryshuar, ndryshohet, si më poshtë vijon:
“a) Tarifat e transportit qytetas të udhëtarëve, me autobus, në linjat me largësi deri në 9 km, janë:
i) Për një udhëtim vajtje ose kthim			30 (tridhjetë) lekë;
ii) Për biletë pajtimi mujor, për një linjë			900 (nëntëqind) lekë;
iii) Për biletë pajtimi mujor, të përgjithshëm		1200 (një mijë e dyqind) lekë;
iv) Për biletë pajtimi mujor, të përgjithshëm, 
për nxënësit dhe studentët, për të gjitha linjat, 
brenda qytetit						600 (gjashtëqind) lekë.”.		Ky vendim hyn në fuqi pas botimit në Fletoren Zyrtare.

